Document ID: 32011R1020

KOMISIJOS ĮGYVENDINIMO REGLAMENTAS (ES) Nr. 1020/2011
2011 m. spalio 14 d.
kuriuo iš dalies keičiama Įgyvendinimo reglamente (ES) Nr. 543/2011 nustatyta didžiausia paramos, teikiamos už nektarinų ir persikų pašalinimą iš rinkos, suma
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 103h straipsnį kartu su 4 straipsniu,
kadangi:
(1)
Reglamentu (EB) Nr. 1234/2007 ir 2011 m. birželio 7 d. Komisijos įgyvendinimo reglamentu (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), nustatytos vaisių ir daržovių, kurių produkcijos kiekį yra sunku numatyti, rinkos krizių valdymo ir prevencijos priemonių taikymo taisyklės;
(2)
rinkoje gali susidaryti vaisių ir daržovių perteklius, dėl kurio rinka gali labai sutrikti. Šiuo atveju, siekiant stabilizuoti gamintojų kainas, viena iš krizių valdymo ir prevencijos priemonių gali būti produktų pašalinimas iš rinkos, kaip nurodyta Reglamento (EB) Nr. 1234/2007 103c straipsnio 2 dalies a punkte ir Įgyvendinimo reglamento (ES) Nr. 543/2011 75 straipsnyje;
(3)
remiantis Įgyvendinimo reglamento (ES) Nr. 543/2011 79 straipsnio 1 dalimi, to reglamento XI priede nustatytos didžiausios paramos už jame nurodytų produktų pašalinimą iš rinkos sumos. Tos sumos turi būti nustatytos tam, kad produktų pašalinimas iš rinkos netaptų nuolatiniu produktų realizavimo būdu vietoj jų tiekimo rinkai, ir būtų užtikrinta, kad tuo pat metu tai išliktų veiksminga krizių prevencijos ir valdymo priemone;
(4)
atsižvelgiant į dabartinę persikų ir nektarinų rinkos padėtį ir siekiant sušvelninti staigiai šią vasarą nukritusių kainų poveikį, turėtų būti pakeistos didžiausios paramos, teikiamos už nektarinų ir persikų pašalinimą iš rinkos, sumos;
(5)
todėl Įgyvendinimo reglamentas (ES) Nr. 543/2011 turėtų būti atitinkamai iš dalies pakeistas;
(6)
naujas paramos sumas reikėtų taikyti nuo 2011 m. liepos 19 d. - datos, kai tapo akivaizdu, kad persikų ir nektarinų kainos smarkiai nukrito. Todėl šis reglamentas turėtų įsigalioti jo paskelbimo dieną;
(7)
Bendro žemės ūkio rinkų organizavimo vadybos komitetas nuomonės per jo pirmininko nustatytą laikotarpį nepateikė,
PRIĖMĖ ŠĮ REGLAMENTĄ:
1 straipsnis
Reglamento (ES) Nr. 543/2011 XI priedas pakeičiamas šio reglamento priede pateiktu tekstu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2011 m. liepos 19 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2011 m. spalio 14 d.

Labels: 3
17
6